**Opis projektu**

Názov projektu: **Vybavenie IKT učebne základnej školy v Hliníku nad Hronom**

Lokalizácia navrhovanej činnosti/projektu:

Parc. číslo pozemku – 567, LV č. 1016, intravilán

Kataster: Hliník nad Hronom

Obec: Hliník nad Hronom

Okres: Žiar nad Hronom

Cieľ projektu:

Projekt má za úlohu modernizovať zastarané počítačové vybavenie IKT učebne základnej školy v Hliníku nad Hronom na Školskej ulici 482, pomocou centrálneho servera (učiteľsky počítač) a klientských staníc.

Opis súčasného stavu:

Aktuálne sa v IKT učebni nachádza 18 počítačov, ktorých spotreba elektrickej energie je 100W, hmotnosť 8 kg a ktorých vek je 6 a viac rokov. Počítačové vybavenie neumožňuje nasadiť najnovšiu verziu operačného systému ako aj používaných aplikácií, čo znemožňuje viesť výučbu v aktuálnom prostredí.

Vežové počítače sú náročné na priestor, víria v učebni prach, generujú teplo a vydávajú hluk. Chýba aj funkcionalita ovládania programov. Servis a správa týchto počítačov je časovo veľmi náročná a vzhľadom na časté poruchy komponentov v zastaraných počítačoch aj ekonomicky veľmi neefektívna.

Aktivity projektu:

Predmetom projektu je obstaranie 19 klientských staníc o hmotnosti 150 g a spotrebe 5W a jedného centrálneho serveru o hmotnosti 12 kg a spotrebe 80W. Súčasťou dodávky je:

* vyskladanie servera na mieru,
* hĺbková diagnostika všetkých komponentov centrálneho servera,
* základná konfigurácia centrálneho servera o virtualizačné nastavenia,
* inštalácia centrálneho manažmentu a správy,
* inštalácia všetkých výučbových programov v zmysle požiadaviek školy.

Zobrazovacie jednotky klientských staníc nahradia potrebu PC pre žiakov a vytvoria pre nich ideálne pracovné prostredie. Neobsahujú žiadne pohyblivé časti, nevíria prach, nevydávajú hluk, negenerujú teplo a nezaberajú takmer žiadne miesto. Vďaka virtualizácii a pripojeniu na centrálny server (učiteľský počítač) budú mať žiaci prístup k najnovšiemu operačnému systému, ploche a úložnému priestoru. Životnosť klientských staníc je min. 10 rokov. Každá aktualizácia, či inštalácia sa vykonáva iba na centrálnom serveri, ktorý vyžaduje správu ako klasický PC.

Učebňa disponuje dostatočnou kapacitou LAN siete, ktorá umožní nasadenie novej techniky ako aj vhodnými perifériami ako sú monitory, klávesnice a myšky. Ostatné vybavenie učebne je vyhovujúce na splnenie cieľu projektu, a to zvýšenia technickej vyspelosti IKT učebne.